బ్రిటన్‌ రకం వైరస్‌ ప్రమాదకరమైనదే..! - uk variant may be more deadly
Published : 15/02/2021 16:21 IST
లండన్‌: బ్రిటన్‌లో వెలుగుచూసిన కొత్తరకం కరోనా వైరస్‌ ప్రమాదకరమైందేనని అక్కడి ప్రభుత్వ నివేదిక వెల్లడించింది. ఇతర వైరస్‌లతో పోలిస్తే దాదాపు 70శాతం ఎక్కువ ముప్పు ఉందని, ఇందుకు వైరస్‌లో చోటుచేసుకుంటున్న మార్పులే(మ్యుటేషన్‌లు) కారణమవుతున్నాయని మరోసారి స్పష్టంచేసింది. కొత్తరకం వైరస్‌ తీవ్రతను అంచనా వేసేందుకు ఏర్పాటు చేసిన సలహా బృందం ఇచ్చిన తాజా నివేదికను అక్కడి ప్రభుత్వ వెబ్‌సైట్‌లో అందుబాటులో ఉంచింది.
బ్రిటన్‌లో కెంట్ నగరంలో వెలుగుచూసిన కొత్తరకం వైరస్‌ అత్యంత వేగంగా వ్యాప్తిచెందడంతో పాటు ప్రమాద తీవ్రత పెరిగినట్లు నిపుణులు ఇప్పటికే అంచనా వేశారు. వీటికి సంబంధించిన ప్రాథమిక పరిశోధనా నివేదికను గతనెల 21తేదీన నిపుణుల బృందం విడుదల చేసింది. వీటిని నిర్ధారించేందుకు డజన్ల సంఖ్యలో వైరస్‌ సోకిన వారి సమాచారాన్ని నిపుణులు విశ్లేషించారు. వైరస్‌ సోకి ఆసుపత్రుల్లో చికిత్స పొందుతున్న వారి వివరాలు, మరణాల రేటును సరిపోల్చి చూశారు. దీంతో ఇతర వైరస్‌ల కంటే ఈ 'కెంట్‌ రకం' వైరస్‌ వల్ల 30నుంచి 70శాతం అధిక ముప్పు ఉన్నట్లు వెల్లడైంది. విశ్లేషణలో వెల్లడైన విషయాలు ఆందోళన కలిగించేవేనని ఇంగ్లాండ్‌లోని యూనివర్సిటీ ఆఫ్‌ ఎక్సేటెర్‌ మెడికల్‌ స్కూల్‌కు చెందిన ప్రొఫెసర్‌ డాక్టర్‌ డేవిడ్‌ స్ట్రెయిన్‌ పేర్కొన్నారు. గతంలో వైరస్‌ ముప్పు లేనివారు కూడా ప్రస్తుతం ఈ వైరస్‌ బారినపడుతూ ఆసుపత్రుల్లో చికిత్స పొందాల్సిన పరిస్థితి ఏర్పడిందని అభిప్రాయపడ్డారు. ముఖ్యంగా గతంలో మహిళలపై సాధారణ కరోనా వైరస్‌ అంతగా ప్రభావం చూపకపోగా, ప్రస్తుతం కొత్తరకం వైరస్‌తో ఆరోగ్యవంతులైన మహిళలు కూడా దీని బారినపడుతున్నారని పేర్కొన్నారు. వైరస్‌బారిన పడి ఆసుపత్రుల్లో చేరుతున్న వారిలో మగవారితో సమానంగా మహిళలు కూడా ఉండడం ఈ విషయాన్ని స్పష్టంచేస్తోందని వెల్లడించారు.
ఇక బ్రిటన్‌ రకం వైరస్‌తో పాటు దక్షిణాఫ్రికా రకం వైరస్‌ ప్రభావంతో ప్రపంచ దేశాలన్నీ అప్రమత్తమైన విషయం తెలిసిందే. దీంతో విదేశీ ప్రయాణికులను ఎప్పటికప్పుడు పర్యవేక్షిస్తున్నాయి. ఇందులో భాగంగా భారత్‌లోనూ ఈ తరహా కేసులు బయటపడినప్పటికీ, ఇప్పటి వరకు ఎటువంటి ప్రమాదకర పరిస్థితి తలెత్తలేదు. ఇదిలాఉంటే కొత్తరకం వైరస్‌ ప్రపంచ వ్యాప్తంగా దాదాపు 80దేశాలకు వ్యాపించినట్లు ఈ మధ్యే ప్రపంచ ఆరోగ్య సంస్థ వెల్లడించింది.
briton rakam vairism pramaadakaramainade..! - uk variant may be more deadly
Published : 15/02/2021 16:21 IST
landan: britonle veluguchusina kottarakam karona vairism pramaadakaramaindenani akkadi prabhutva nivedika velladinchindi. itara vairasnatho poliste daadaapu 70saatam ekkuva muppu undani, induku vairaslo chotuchesukuntunna marpule(mutationshelu) kaaranamavutunnaayani marosari spashtamchesindi. kottarakam vairism teevratanu anchana vesenduku erpaatu chesina salaha brundam ichina taja nivedikanu akkadi prabhutva webisitelo andubaatulo unchindi.
britonle kent nagaramlo veluguchusina kottarakam vairism atyanta vegamgaa vyaaptichendadamto paatu pramaada teevrata periginatlu nipunulu ippatike anchana vaesaaru. veetiki sambandhinchina praathamika parisodhanaa nivedikanu gatanela 21tedeena nipunula brundam vidudala chesindi. veetini nirdhaarinchenduku dajanla sankhyalo vairism sokina vaari samaachaaraanni nipunulu vislaeshimchaaru. vairism soki aasupatrullo chikitsa pondutunna vaari vivaraalu, maranaala retunu saripolchi chusaru. deentho itara vairasla kante ee 'kente rakam' vairism valla 30nunchi 70saatam adhika muppu unnatlu velladaindi. vislaeshanhalo velladaina vishayaalu aandolana kaliginchevenani inglandeloni university aff exatere medicalle schoolleku chendina professere dactor davide straini perkonnaru. gatamlo vairism muppu lenivaaru kuudaa prastutam ee vairism baarinapadutuu aasupatrullo chikitsa pondaalsina paristhiti erpadindani abhipraayapaddaaru. mukhyamgaa gatamlo mahilalapai saadhaarana karona vairism antagaa prabhaavam chuupakapogaa, prastutam kottarakam vairasnatho aarogyavantulaina mahilalu kuudaa deeni baarinapadutunnaarani perkonnaru. vairasmaarina padi aasupatrullo cherutunna vaarilo magavaarito samaanamgaa mahilalu kuudaa undadam ee vishayaanni spashtamchestondani velladinchaaru.
ika briton rakam vairasnatho paatu dakshinaafrikaa rakam vairism prabhaavamtho prapancha deshaalannii apramattamaina vishayam telisinde. deentho videshee prayaanikulanu eppatikappudu paryavekshistunnaaya. indulo bhagamga bhaarathmoonuu ee taraha kesulu bayatapadinappatiki, ippati varaku etuvanti pramaadakara paristhiti talettaledu. idilaaunte kottarakam vairism prapancha vyaaptamgaa daadaapu 80deshaalaku vyaapinchinatlu ee madhye prapancha aarogya samstha velladinchindi.